**GUVERNUL ROMÂNIEI**



**HOTĂRÂRE**

**pentru modificarea și completarea Hotărârii Guvernului nr. 616/2015 privind aprobarea finanţării din bugetul Fondului pentru mediu a acţiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului" desfăşurat în perioada 2015 - 2025**

În temeiul art. 108 din Constituţia României, republicată,

**Guvernul României** adoptă prezenta hotărâre:

**ARTICOL UNIC –** **Hotărârea Guvernului nr. 616/2015 privind aprobarea finanţării din bugetul Fondului pentru mediu a acţiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului" desfăşurat în perioada 2015 - 2025, publicată în Monitorul Oficial al României, Partea I, nr. 584 din 4 august 2015, cu modificările și completările ulterioare, se modifică și se completează, după cum urmează:**

**1. La articolul 2, alineatul (1) se modifică și va avea următorul cuprins:**

“(1) Suma prevăzută la art. 1 se acordă pentru pozițiile 1 - 46 beneficiarului Ministerul Mediului, Apelor și Pădurilor, care contractează realizarea studiilor prevăzute în anexă, cu respectarea prevederilor legislației în vigoare privind achizițiile publice. **“**

**2. La anexă, numerele curente 14, 37 și 39 se modifică și vor avea următorul cuprins:**

|  |  |  |
| --- | --- | --- |
| **Nr.**  **crt** | **Denumirea studiului** | **Valoare totală**  **-mii lei-** |
| 14. | Studiu privind identificarea terenurilor situate în afara fondului forestier național apte pentru a fi împădurite (inclusiv terenurile degradate) și propunerea de soluții tehnice de împădurire în județe deficitare în păduri | 4.000 |
| 37. | Studiu privind revizuirea Strategiei naţionale pe termen lung pentru reducerea emisiilor de gaze cu efect de seră | 3.300 |
| ……………………………………………………………………………………………………………………. | | |
| 39. | Studiu privind actualizarea planurilor de management şi conformarea acestora cu prevederile Ordinului viceprim-ministrului, ministrul mediului nr.304/2018 privind aprobarea Ghidului de elaborare a planurilor de management ale ariilor naturale protejate, pentru ariile naturale protejate care au plan de management şi sunt afectate de lucrări de infrastructură majoră | 5.000 |

**3. La anexă, după numărul curent 42 se introduc patru noi numere curente, numerele curente 43-46, cu următorul cuprins:**

|  |  |  |
| --- | --- | --- |
| **Nr.**  **crt** | **Denumirea studiului** | **Valoare totală**  **-mii lei-** |
| 43. | Studiu privind evaluarea și fundamentarea actualizării bunurilor patrimoniului natural pentru care au fost declarate rezervațiile și monumentele naturii din Legea nr. 5/2000 privind aprobarea Planului de amenajare a teritoriului naţional – Secţiunea a III-a – zone protejate | 7.500 |
| 44. | Studiu privind elaborarea Strategiei naţionale şi a Planului de acţiune pentru conservarea biodiversităţii 2030 | 500 |
| 45. | Studiu suplimentar privind evaluarea ex-post a impactului asupra biodiversității a construcției și exploatării microhidrocentralelor amplasate pe cursurile de apă: Capra, Buda, Otic, Izvorul Mircea, Cuca, Cârțișoara, Porumbacu, Sâmbăta, Sebeș  - Hotarele, Sebeș – Fântânele, Sebeș – Căciulata, Viștișoara, Dejani, Lupșa, Ucea, Sebeș, Craiului, Sebeșel, Valea Satului, Rânica (Râmna), Viștea și Taia | 500 |
| 46. | Studiu privind elaborarea Strategiei naționale de conștientizare a publicului privind efectele schimbărilor climatice și a Planului de acţiune privind implementarea Strategiei naționale de conștientizare a publicului privind efectele schimbărilor climatice, în baza principiilor ACE (Action for Climate Emporwement) | 700 |

**PRIM-MINISTRU**

**NICOLAE-IONEL CIUCĂ**